Source: https://www.tax-fin-lex.si/Zbirke/SodnaPraksaList?nodeId=6336fd21-bc66-49ae-af4b-bd7e84a17dfd
Timestamp: 2019-08-23 11:14:55+00:00
Document Index: 1694179

Matched Legal Cases: ['ZKP ', 'sodišče ', 'ZKP ', 'ZKP ', 'sodišče ', 'sodišče ', 'sodišče ', 'sodišče ', 'ZKP ', 'sodišče ']

VSL sklep I Cp 1628/2009
VSL0055173
ZNP člen 70, 76, 76/3.
pridržanje oseb v zdravstveni organizaciji - ogrožanje sebe in drugih
Pritožnica doma povzroča škodo, njena ravnanja so nepredvidljiva in agresivna, zdravljenje na prostosti je opustila, do česar je povsem nekritična. Ugotovljena dejstva utemeljujejo sklep, da pritožnica ogroža lastno življenje in življenje drugih, razen tega pa povzroča škodo tako sebi kot drugim, s tem pa so izpolnjeni pogoji za njeno pridržanje.
VSM sodba in sklep II Kp 202/2009
VSM0020823
KZ člen 41, 41/1, 67, 181, 184, 184/1, 184/2, 184/4. ZKP člen 3, 5, 17, 18, 234, 234/1, 236, 236/5, 248, 251, 251/1, 251/3, 315, 315/2, 333, 364, 364/7, 370-3, 371, 371/1, 371/1-8, 371/1-11, 371/2, 372, 372-1, 373, 373/1, 386, 392. Ustava RS člen 23, 27, 29, 125. EKČP člen 6.
kaznivo dejanje kršitve spolne nedotakljivosti z zlorabo položaja - kvalificirano kaznivo dejanje - starost oškodovanca kot zakonski znak kaznivega dejanja - čas storitve kaznivega dejanja - opredelitev zlorabe položaja - opredelitev spolnih dejanj - izključitev protipravnosti - duševna bolezen oziroma motnje pri oškodovancu - varnostni ukrep prepovedi opravljanja poklica - zaporna kazen -
Pri izvedenih pričah gre za dejanski položaj, ko osebe, za katere je verjetno, da bi mogle kaj povedati o kaznivem dejanju in storilcu ter o drugih pomembnih okoliščinah, hkrati razpolagajo s strokovnimi znanji, ki jih sodišče sicer potrebuje za ugotovitev ali presojo kakšnega pomembnega dejstva in ko zato običajno odredi izvedenstvo. Razlika med (absolutnimi) bistvenimi kršitvami določb kazenskega postopka iz prvega odstavka 371. člena ZKP in (relativnimi) bistvenimi kršitvami tega postopka iz drugega odstavka 371. člena ZKP je ta, da se v primeru prvih dejanska ali pravna nepravilnost sodbe domnevata, v primeru drugih pa ju je treba ugotavljati. Zadnje je brez vsebinske obrazložitve kršitve in njenega vpliva na pravilnost sodbe praktično nemogoče.
VDSS sodba Pdp 163/2009
VDS0005153
prenehanje delovnega razmerja – reparacija – odškodnina
Do dneva, do katerega je s pravnomočno sodno odločbo ugotovljen obstoj delovnega razmerja, je tožena stranka tožnici, ki je bila v bolniškem staležu, dolžna izplačati odškodnino v višini plače oziroma nadomestila plače, kot bi ga prejemala v tem obdobju.
VDSS sodba Pdp 398/2009
VDS0005264
ZDR člen 4, 4/1, 11, 20, 204, 204/1, 204/2. Kolektivna pogodba za poklicne novinarje člen 4.
obstoj delovnega razmerja – sodno varstvo – zahteva za varstvo pravic
Pred vložitvijo tožbe je tožnik na direktorja naslovil dopis, iz katerega je razvidno, da ga poziva k ukrepanju v zvezi z njegovim položajem in položajem ostalih honorarnih sodelavcev ter da se nanj obrača s prošnjo in pozivom, da ga obvesti, kdaj oziroma če lahko pričakuje sklenitev delovnega razmerja. S tem je izpolnil procesno predpostavko za tožbo s tožbenim zahtevkom za ugotovitev obstoja delovnega razmerja. Ker so bili v tožnikovem razmerju do tožene stranke, ki je nastalo na podlagi delovršne pogodbe, podani vsi elementi delovnega razmerja, je njegov tožbeni zahtevek za ugotovitev obstoja delovnega razmerja in za plačilo razlike med plačo, ki bi jo prejemal v delovnem razmerju, in plačilom, ki ga je prejel za opravljeno delo, utemeljen.
kaznivo dejanje kršitve spolne nedotakljivosti z zlorabo položaja - kvalificirano kaznivo dejanje - starost oškodovanca kot zakonski znak kaznivega dejanja - čas storitve kaznivega dejanja - opredelitev zlorabe položaja - opredelitev spolnih dejanj - izključitev protipravnosti - duševna bolezen oziroma motnje pri oškodovancu - varnostni ukrep prepovedi opravljanja poklica - zaporna kazen - bistvena kršitev določb kazenskega postopka - domneva nedolžnosti - nedovoljen dokaz - zavrnitev dokaznih predlogov - izvajanje dokazov v obdolženčevo korist - prosta presoja dokazov - presoja verodostojnosti izpovedb oškodovanke in prič - pravica do obrambe - izvedena priča - postavitev izvedenca - nasprotja med izvedenskimi mnenji - substanciranje pritožbenih razlogov - zmotno in nepopolno ugotovljeno dejansko stanje
VSL sodba I Cp 281/2009
VSL0055167
ZOR člen 47, 122/1, 137/1, 138, 47, 122/1, 137/1, 138. ZPP člen 214/2, 337/1, 339/2, 339/2-14, 452, 453, 458/1, 214/2, 337/1, 339/2, 339/2-14, 452, 453, 458/1.
spor majhne vrednosti - relativna bistvena kršitev pravdnega postopka - trditveno in dokazno breme - izpolnitev dvostranske pogodbe
V pritožbi zoper sodbo, izdano v postopku majhne vrednosti, ni mogoče uveljavljati relativnih bistvenih kršitev pravdnega postopka in izpodbijati ugotovljenega dejanskega stanja. Tožnica bi lahko terjala toženko le, če bi dokazala, da je sama izpolnila svoje pogodbene obveznosti do toženke (1. odstavek 122. člena ZOR), plačilo bi smela zahtevati tudi vnaprej, če je bilo to dogovorjeno med pogodbenima strankama, in je bila toženkina izpolnitev odložena, pa rok izpolnitve ali odložni pogoj še ni nastopil. Če predmet obveznosti ni mogoč, je pogodba po 47. členu ZOR nična. Kadar je nemožnost izpolnitve nastopila šele po sklenitvi pogodbe, pa obveznost ugasne (1. odstavek 137. člena ZOR), razen če je nemožnost povzročila sama stranka; tedaj pogodbeno razmerje ostane v veljavi, druga stranka pa obdrži svojo terjatev (138. člen ZOR). Ker tožnica ni določno zatrjevala vsebine pogodbe, je brez pomena njeno sklicevanje na domnevo priznanja neprerekanih dejstev.
VSL0055169
ZPP člen 338, 338/2, 458, 458/1, 338, 338/2, 458, 458/1. OZ člen 190, 280, 190, 280.
pravilna izpolnitev - izpolnitev tretjemu - izpolnitev upravniku večstanovanjske hiše - sklepčnost tožbe - zamudna sodba
Po 280. členu OZ mora biti obveznost izpolnjena upniku ali osebi, ki jo določa zakon, sodna odločba ali pogodba med upnikom in dolžnikom ali jo je določil sam upnik; izpolnitev pa je veljavna tudi, kadar je opravljena tretjemu, če jo je upnik pozneje odobril ali če jo je izkoristil. Tožnik je račune za svoje storitve izstavljal upravniku stanovanjske hiše, ki bi moral vsakokrat zahtevani znesek razdeliti med lastnike stanovanj in jih terjati za plačilo, zbrana denarna sredstva pa nakazati tožniku. Tožnik bi lahko sam terjal plačilo od posameznih lastnikov, če pa je namesto tega soglašal, da stroške razdeljuje in terja upravnik, je očitno privolil, da lahko lastniki dolgovane zneske poravnajo upravniku in s tem veljavno izpolnijo svojo obveznost. Ker ni zatrjeval, da toženka ni plačala upravniku, pogojem sklepčnosti tožbe ni zadostil.
VSL sklep I Cp 4647/2008
VSL0055867
ZPP člen 120, 120/1, 397, 397/2, 398, 398/1, 397, 397/2, 398, 398/1, 120, 120/1.
vrnitev v prejšnje stanje - rok za vložitev predloga - obnova postopka
Glede na to, da je bil predlog za vrnitev v prejšnje stanje vložen po preteku subjektivnega in objektivnega roka, je sodišče takšen predlog pravilno zavrglo, ne da bi se spuščalo v presojo utemeljenosti zamujenega pravdnega dejanja. Obnova postopka je izredno pravno sredstvo, zato so pogoji za njeno dopustitev načeloma strožji. Restriktivno tolmačenje dopustnosti obnove zato zahteva tudi strožje obravnavanje vsebine predloga za obnovo, ki oži uporabo določbe 108. člena ZPP. Nepopoln predlog, ki ne vsebuje zakonitega razloga za obnovo in okoliščin, iz katerih izhaja, da je bil predlog vložen v zakonitem roku, ter dokazov, s katerimi se podpirajo navedbe predlagatelja, sodišče zavrže brez naroka.
VSK sklep Cpg 24/2009
VSK0004313
ZPP člen 265, 265/1.
zavarovanje dokazov – namen zavarovanja
Namen postopka zavarovanja dokazov je izvedba tistih dokazov, glede katerih obstaja utemeljena bojazen, da se pozneje ne bodo mogli izvesti ali da bo njihova izvedba pozneje težja (1. odst. 265. čl. Zakona o pravdnem postopku, ZPP).
VSK sodba Cpg 231/2008
VSK0004317
OZ člen 299, 300, 301, 378, 378/1.
upravičenost do zamudnih obresti – dogovor o neplačilu zamudnih obresti – upnikova zamuda – dolžnikova zamuda
Zamudne obresti so terjatev, do katere je upnik upravičen v primeru, ko dolžnik zamudi z izpolnitvijo svoje denarne obveznosti do upnika že na podlagi zakona (1. odst. 378. čl. Obligacijskega zakonika, OZ); to pomeni, da je do njih upravičen, četudi se z dolžnikom ni dogovoril, da mu zamudne obresti v primeru zamude gredo.
VSL sklep III Cp 1143/2009
VSL0055903
ZST člen 13, 13/3, 13, 13/3. ZPP člen 70, 70/1-6, 110, 110/2, 339, 339/2-2, 70, 70/1-6, 110, 110/2, 339, 339/2-2.
roki - sodno določeni roki - podaljšanje roka - oprava dejanja po preteku roka - predlog za oprostitev plačila sodnih taks
Zakonsko določeni roki so prekluzivni, kar pa ne velja za sodno določene roke. Smisel rokov v okviru procesnega vodstva sodišča je namreč pospešitev postopka, ta cilj pa je dosežen samo v primeru, ko sodišče zamudo roka sankcionira. Če stranka procesno dejanje opravi sicer po poteku roka za njegovo opravo, vendar preden sodišče o tem odloči oz. zamudo roka sankcionira, ni razloga, da procesnega dejanja stranke ne bi upoštevalo.
VDSS sodba Pdp 1006/2008
VDS00004801
ZDR člen 204, 240/4. ZObr člen 100.a.
vojak – neposredno sodno varstvo – denarna terjatev – plača po dejansko opravljenem delu
Tožnik s tožbo ni zahteval odprave ali spremembe dokončne in pravnomočne odločbe tožene stranke, ampak le, da mu izplača razliko med plačo, ki jo je prejemal, in plačo, do katere je upravičen za delovno mesto, na katerem je delo dejansko opravljal. Ker gre tako za uveljavljanje denarne terjatve, je dopustno neposredno sodno varstvo.
VDSS sodba Pdp 177/2009
VDS0004662
ZDR člen 92, 92/2, 108.
redna odpoved pogodbe o zaposlitvi – prenehanje delodajalca – odpovedni rok
Tožena stranka je prenehala opravljati dejavnost kot samostojni podjetnik, zato je tožnici redno odpovedala pogodbo o zaposlitvi na podlagi 108. čl. ZDR. V tem primeru znaša odpovedni rok 30 dni, tako da tožnica ni upravičena do daljšega odpovednega roka glede na delovno dobo, ki jo je dopolnila ob redni odpovedi pogodbe o zaposlitvi iz poslovnega razloga.
VDSS sodba Psp 790/2008
VDS0007450
ZPIZ-1 člen 13, 191, 192. ZMEPIZ člen 45, 46.
pokojninska doba – delovno razmerje – obračun prispevkov – plačilo prispevkov
Za sporno obdobje je bil ugotovljen obstoj delovnega razmerja s pravnomočno sodbo delovnega sodišča, za to obdobje so bili obračunani tudi prispevki za obvezno zavarovanje, tako da je treba to obdobje šteti v pokojninsko dobo (ne glede na dejstvo, da prispevki niso bili plačani, saj plačilo prispevkov ni pogoj za vštevanje obdobja v pokojninsko dobo).
VSL sklep II Kp 409/2009
VSL0023206
ZKP člen 413, 413/1, 414, 414/1.
obnova postopka – novi dokazi
Zahtevo za obnovo kazenskega postopka je mogoče zavrniti, če je predhodno izveden poizvedbeni postopek in če je rezultat tega postopka takšen, da se na podlagi njega ne more dovoliti obnova kazenskega postopka. Navedeno torej pomeni, da je ponujeni dokaz potrebno izvesti, ga preizkusiti in v primeru, da ocenjeni dokaz ne bi mogel vplivati na pravnomočno ugotovljena odločilna dejstva, ki se nanašajo na obstoj kaznivega dejanja, kazensko odgovornost in uporabo kazenskih sankcij, zavrniti.
VDSS sodba in sklep Pdp 1193/2008
VDS0005786
ZOFVI člen 48. ZPDJVZ člen 5.a, 14.
plača – razlika v plači – količnik za izračun osnovne plače – dokončna in pravnomočna odločba
Tožbeni zahtevek za plačilo razlike v plači med 90 % in 85 % osnovne plače za določeno delovno mestno ni utemeljen, saj je tožnica v vtoževanem obdobju prejemala plačo po količniku za izračun osnovne plače, določenem v odločbi tožene stranke, zoper katero se ni pritožila. Ker je odločba s tem postala dokončna in pravnomočna, je sodišče nanjo vezano.
VDSS sodba Pdp 1221/2008
VDS00004828
ZDR člen 111, 111/1, 111/1-6. Pravila obveznega zdravstvenega zavarovanja člen 233, 233/2.
izredna odpoved pogodbe o zaposlitvi – bolniški stalež – navodila zdravnika
Izredna odpoved pogodbe o zaposlitvi je nezakonita, saj tožniku ni mogoče očitati nespoštovanja oziroma kršenja navodil pristojnega zdravnika, ker se o tem, ali se lahko nahaja pri zidanici, ob pregledu z zdravnikom nista pogovarjala, niti mu zdravnik ni dal posebnih prepovedi ali navodil. Občasna odsotnost z doma, ko se je zadrževal pri zidanici, opravil nekaj lažjih del oziroma se odpeljal na obisk v sosednjo vas, tudi ni negativno vplivalo na njegovo zdravljenje, temveč je bilo tovrstno gibanje po oceni zdravnika za tožnikovo zdravstveno stanje celo priporočljivo.
VDSS sodba Pdp 982/2008
VDS00004794
ZDR člen 83, 83/2, 110, 110/2, 111, 111/1, 111/1-1, 177, 177/1, 177/2.
izredna odpoved pogodbe o zaposlitvi – zagovor – preložitev zagovora – rok za podajo odpovedi – subjektivni rok
Tožnik se zagovora, na katerega je bil pravilno vabljen, ni udeležil zaradi bolniškega staleža. Tožena stranka je izpolnila svojo obveznost po 2. odst. 83. čl. ZDR četudi ni preložila zagovora, saj tožnik ni predložil opravičila, da se iz utemeljenih razlogov zagovora ne more udeležiti, ampak jo je le obvestil, da je v bolniškem staležu. Pri tem je potrebno upoštevati, da se tudi v primeru, ko se delavec zaradi bolezni opravičeno ne odzove vabilu na zagovor, od delodajalca ne pričakuje, da zagovor preloži, saj bi preložitev glede na kratek subjektivni rok pomenila, da bi bil nato prekludiran s podajo odpovedi.
VSL sodba III Cp 1114/2009
VSL0056347
ZTLR člen 54, 54.
konfesorna tožba - obstoj stvarne služnosti - priposestvovanje stvarne služnosti - potek služnosti - sklicevanje na mapno kopijo
V zahtevku je služnost zadostno opredeljena, saj poteka po obstoječi asfaltirani poti, zato med strankama o njenih geometrskih opredelitvah ne more biti dvoma. Drži sicer, da se sodba glede začetka in konca služnostne poti sklicuje na mapno kopijo, vendar pa omejitev, da se sodba ne bi smela sklicevati na listino, ZPP ne postavlja. Izrek sodbe je tako mogoče preizkusiti, saj iz njega jasno izhajata tako obseg kot potek vtoževane služnosti.
VSL sklep I Cp 650/2009
VSL0056303
ZPP člen 155, 155.
stroški pravdnega postopka - pravilna uporaba odvetniške tarife
V primeru, da je bi narok za glavno obravnavo preložen, se stroški odmerijo v višini 25% zneska, ki bi stranki pripadal, v kolikor bi bil narok opravljen.